Imtella' Diċembru 12, 2021 Il-kantanta Maltija bbażata fl-Italja Emma Muscat se tkun waħda mill-kantanti li se jieħdu sehem fil-Concerto di Natale in Vaticano. Il-kunċert, li ilu mill-1993 jittella' Lejlet il-Milied, jixxandar fuq l-istazzjon Canale 5. Muscat, li għandha 22 sena, qalet li hija onorata li se tkanta f'dan il-kunċert prestiġjuż. Fost il-kantanti li mistennija jipparteċipaw fl-edizzjoni ta' din is-sena hemm Enrico Ruggeri, Shaggy, Anggun u Francesca Michielin. Mużiċisit li se jieħdu sehem jinkludu l-flawtisti Ian Anderson (Jethro Tull) u Andrea Griminelli, 2 Cellos u s-sassafonista Jimmy Sax.